CELEX: 32020D0674
Language: hu
Date: 2020-05-15 00:00:00
Title: A Bizottság (EU) 2020/674 végrehajtási határozata (2020. május 15.) „A feltétel nélküli alapjövedelem bevezetése az EU egészében” elnevezésű javasolt európai polgári kezdeményezésről (az értesítés a C(2020) 3190. számú dokumentummal történt) (Csak az angol nyelvű szöveg hiteles)

20.5.2020   
               
               
                  HU
               
               
                  Az Európai Unió Hivatalos Lapja
               
               
                  L 158/3
               
            
         A BIZOTTSÁG (EU) 2020/674 VÉGREHAJTÁSI HATÁROZATA
         (2020. május 15.)
         „A feltétel nélküli alapjövedelem bevezetése az EU egészében” elnevezésű javasolt európai polgári kezdeményezésről
         
            
               (az értesítés a C(2020) 3190. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai polgári kezdeményezésről szóló, 2019. április 17-i (EU) 2019/788 európai parlamenti és tanácsi rendeletre (1) és különösen annak 6. cikkére,
         mivel:
         
                     (1)
                  
                  
                     „A feltétel nélküli alapjövedelem bevezetése az EU egészében” elnevezésű, a szervezői csoport által a Bizottság 2020. február 19-i levelére (2) adott válaszban módosított, javasolt európai polgári kezdeményezés célja „a feltétel nélküli alapjövedelem bevezetése az EU egészében, amely a gazdaságpolitika részeként mindenki számára biztosítja az anyagi biztonságot és a társadalomban való részvétel lehetőségét. Ezt a célt úgy kell elérni, hogy közben nem szabad túllépni a Szerződések által az EU-ra ruházott hatásköröket.” A szervezők felkérik a Bizottságot, hogy tegyen javaslatot az egész Unióra kiterjedő, feltétel nélküli alapjövedelmekre, amelyek az Unió gazdasági, társadalmi és területi kohéziójának erősítése érdekében csökkentik a regionális egyenlőtlenségeket, a szervezők továbbá utalnak arra, hogy »ezáltal megvalósulna az Európai Tanács, az Európai Parlament és az Európai Bizottság 2017-ben kiadott közös nyilatkozatának azon célja, hogy az egyenlőtlenségekkel szembeni küzdelem jegyében »az EU és tagállamai az alapjövedelem biztosítása érdekében támogatni fogják a hatékony, fenntartható és méltányos szociális védelmi rendszereket is««.
                  
               
                     (2)
                  
                  
                     A javasolt európai polgári kezdeményezés tárgyáról, célkitűzéseiről és hátteréről szóló melléklet tartalmazza azt a négy kritériumot, amelyek meghatározzák a javasolt „feltétel nélküli alapjövedelem” fogalmát: annak „egyetemesnek”, „egyénre szabottnak”, „feltétel nélkülinek” és „kellően magasnak” kell lennie.
                  
               
                     (3)
                  
                  
                     Az Európai Unióról szóló szerződés megerősíti az uniós polgárság intézményét, és tovább javítja az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.
                  
               
                     (4)
                  
                  
                     Ezért a polgárok részvételének ösztönzése és az Unió elérhetőbbé tétele érdekében biztosítani kell, hogy a polgári kezdeményezésre vonatkozó eljárások és feltételek világosak, egyszerűek, felhasználóbarátak és a polgári kezdeményezés jellegével arányosak legyenek.
                  
               
                     (5)
                  
                  
                     A szervezői csoport a Szerződések számos relevánsnak ítélt rendelkezésére hivatkozik, beleértve az Európai Unió működéséről szóló szerződés 5. cikkét, amely előírja, hogy a tagállamoknak össze kell hangolniuk gazdaságpolitikájukat az Unión belül, és hogy e célból a Tanácsnak intézkedéseket – főként az e politikákra vonatkozó átfogó iránymutatásokat – kell elfogadnia. Ez a rendelkezés gazdasági és szociális területen az Uniót koordinációs hatáskörrel ruházza fel, de nem képez olyan jogalapot, amely lehetővé tenné a Bizottság számára, hogy uniós jogi aktusra irányuló javaslatot terjesszen elő.
                  
               
                     (6)
                  
                  
                     A Szerződés 121. cikkének (2) bekezdése alapján azonban – a javasolt kezdeményezésnek megfelelően – a Szerződések végrehajtása céljából uniós jogi aktust lehetne elfogadni a valamennyi polgár számára biztosítandó, feltétel nélküli alapjövedelemről. A rendelkezés lehetővé teszi, hogy a Bizottság javaslatot tegyen arra vonatkozóan, hogy a Tanács tervezetet készítsen a tagállamok és az Unió gazdaságpolitikájára vonatkozó átfogó iránymutatásokról, és erről jelentést tegyen az Európai Tanácsnak. Az Európai Tanács következtetései alapján a Tanács ajánlást fogadhat el, amelyben meghatározza ezeket az átfogó iránymutatásokat.
                  
               
                     (7)
                  
                  
                     A fenti okokból, az (EU) 2019/788 rendelet 6. cikke (3) bekezdésének c) pontja értelmében a javasolt polgári kezdeményezés egyetlen része sem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot terjesszen elő.
                  
               
                     (8)
                  
                  
                     A szervezői csoport megfelelő bizonyítékot szolgáltatott arra vonatkozóan, hogy a javaslat megfelel az (EU) 2019/788 rendelet 5. cikkének (1) és (2) bekezdésében meghatározott követelményeknek, és az említett rendelet 5. cikke (3) bekezdésének első albekezdésével összhangban kijelölte a kapcsolattartó személyeket.
                  
               
                     (9)
                  
                  
                     A kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az Európai Unióról szóló szerződés 2. cikkében foglalt értékeivel és az Európai Unió Alapjogi Chartájában rögzített jogokkal.
                  
               
                     (10)
                  
                  
                     „A feltétel nélküli alapjövedelem bevezetése az EU egészében” elnevezésű javasolt kezdeményezést ezért nyilvántartásba kell venni,
                  
               ELFOGADTA EZT A HATÁROZATOT:
         
            1. cikk
            „A feltétel nélküli alapjövedelem bevezetése az EU egészében” elnevezésű javasolt európai polgári kezdeményezés nyilvántartásba vételre kerül.
         
         
            2. cikk
            E határozat címzettje „A feltétel nélküli alapjövedelem bevezetése az EU egészében” elnevezésű európai polgári kezdeményezés szervezői csoportja, amelyet kapcsolattartóként Klaus SAMBOR és Ronald BLASCHKE képvisel.
         
         
            Kelt Brüsszelben, 2020. május 15-én.
            
               
                  a Bizottság részéről
               
               Věra JOUROVÁ
               
                  alelnök
               
            
         
         
            (1)  HL L 130., 2019.5.17., 55. o.
         
         
            (2)  C(2020) 909 final